Kilde: Nordisk Film Den tilbagelænede Nyles er taget med sin kæreste til bryllup i Palm Springs, hvor han møder Sarah–en modvillig brudepige, som bare ønsker aftenen overstået. Desværre går det hverken værre eller bedre, end at de på bedste” En ny dag truer”-manerer fanges i en tidslomme og må gennemleve det i forvejen anstrengte arrangement igen og igen og igen og… Men hvordan overlever man, når man så udmærket ved, hvad morgendagen bringer? Og kan man forelske sig, mens man er fanget i en tidslomme? Og hvem er den mystiske fremmede, som stræber Nyles på livet? Ja, spørgsmålene er mange og svarene få, men et spørgsmål overskygger dog alle andre: Hvad fanden er det egentlig, der foregår? Palm Springs er en vanvittig og hylende morsom og begavet hyldest til konceptet om at” tage-dagen-som-den-kommer”.